CELEX: 32013D0084
Language: mt
Date: 2013-02-11 00:00:00
Title: 2013/84/UE: Deċiżjoni ta’ Implimentazzjoni tal-Kummissjoni tal- 11 ta’ Frar 2013 li tistabbilixxi l-konklużjonijiet tal-aqwa tekniki disponibbli (BAT) skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali għall-ikkonzar tal-ġlud (notifikata bid-dokument numru C(2013) 618)  Test b’relevanza għaż-ŻEE

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 45/13
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-11 ta’ Frar 2013
   li tistabbilixxi l-konklużjonijiet tal-aqwa tekniki disponibbli (BAT) skont id-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali għall-ikkonzar tal-ġlud
   (notifikata bid-dokument numru C(2013) 618)
   (Test b’relevanza għaż-ŻEE)
   (2013/84/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (1), u b’mod partikolari l-Artikolu 13(5) tagħha,
   Billi:
   
               (1)
            
            
               L-Artikolu 13(1) tad-Direttiva 2010/75/UE jeżiġi li l-Kummissjoni torganizza skambju ta’ informazzjoni dwar l-emissjonijiet industrijali bejnha u l-Istati Membri, l-industriji kkonċernati u l-organizzazzjonijiet nongovernattivi li jippromwovu l-protezzjoni ambjentali sabiex jiġi ffaċilitat it-tfassil tad-dokumenti ta’ referenza tal-aqwa tekniki disponibbli (BAT) kif iddefinit fl-Artikolu 3(11) ta’ dik id-Direttiva.
            
         
               (2)
            
            
               Skont l-Artikolu 13(2) tad-Direttiva 2010/75/UE, l-iskambju tal-informazzjoni għandu jindirizza l-prestazzjoni tal-installazzjonijiet u t-tekniki f’termini ta’ emissjonijiet, espressi bħala medja fuq perjodi ta’ żmien qosra u twal, fejn xieraq, u l-kundizzjonijiet ta’ referenza assoċjati, il-konsum u n-natura tal-materja prima, il-konsum tal-ilma, l-użu tal-enerġija u l-ġenerazzjoni tal-iskart u t-tekniki użati, il-monitoraġġ assoċjat, l-effetti transmedjatiċi, il-vijabbiltà ekonomika u teknika u l-iżviluppi tagħhom u l-aqwa tekniki disponibbli u t-tekniki emerġenti identifikati wara li jitqiesu l-kwistjonijiet imsemmija fil-punti (a) u (b) tal-Artikolu 13(2) ta’ dik id-Direttiva.
            
         
               (3)
            
            
               “Il-konklużjonijiet tal-BAT” kif iddefiniti fl-Artikolu 3(12) tad-Direttiva 2010/75/UE huma l-element ewlieni tad-dokumenti ta’ referenza tal-BAT u jistipulaw il-konklużjonijiet dwar l-aqwa tekniki disponibbli, id-deskrizzjoni tagħhom, l-informazzjoni biex tiġi vvalutata l-applikabbiltà tagħhom, il-livelli ta’ emissjonijiet assoċjati mal-aqwa tekniki disponibbli, il-monitoraġġ assoċjat, il-livelli ta’ konsum assoċjati u, fejn xieraq, il-miżuri rilevanti ta’ rimedju tas-sit.
            
         
               (4)
            
            
               Skont l-Artikolu 14(3) tad-Direttiva 2010/75/UE, il-konklużjonijiet tal-BAT għandhom ikunu r-referenza biex jiġu stabbiliti l-kundizzjonijiet tal-permessi għall-installazzjonijiet koperti bil-Kapitolu II ta’ dik id-Direttiva.
            
         
               (5)
            
            
               L-Artikolu 15(3) tad-Direttiva 2010/75/UE jeżiġi li l-awtorità kompetenti għandha tiffissa valuri ta’ limitu tal-emissjonijiet li jiżguraw li, taħt kundizzjonijiet ta’ operat normali, l-emissjonijiet ma jaqbżux il-livelli tal-emissjonijiet assoċjati mal-aqwa tekniki disponibbli kif stipulat fid-deċiżjonijiet dwar il-konklużjonijiet tal-BAT imsemmija fl-Artikolu 13(5) tad-Direttiva 2010/75/UE.
            
         
               (6)
            
            
               L-Artikolu 15(4) tad-Direttiva 2010/75/UE jipprovdi għal derogi mir-rekwiżit stipulat fl-Artikolu 15(3) biss meta l-ispejjeż assoċjati mal-kisba tal-livelli tal-emissjonijiet assoċjati mal-BAT ikunu ogħla b’mod sproporzjonat mill-benefiċċji ambjentali minħabba l-post ġeografiku, il-kundizzjonijiet ambjentali lokali jew il-karatteristiki tekniċi tal-installazzjoni kkonċernata.
            
         
               (7)
            
            
               L-Artikolu 16(1) tad-Direttiva 2010/75/UE jipprovdi li r-rekwiżiti tal-monitoraġġ fil-permess imsemmi fil-punt (c) tal-Artikolu 14(1) tad-Direttiva għandhom ikunu bbażati fuq il-konklużjonijiet dwar il-monitoraġġ kif deskritti fil-konklużjonijiet tal-BAT.
            
         
               (8)
            
            
               Skont l-Artikolu 21(3) tad-Direttiva 2010/75/UE, fi żmien erba’ snin mill-pubblikazzjoni tad-deċiżjonijiet dwar il-konklużjonijiet tal-BAT, l-awtorità kompetenti għandha terġa’ tikkunsidra u, jekk ikun meħtieġ, taġġorna l-kundizzjonijiet kollha tal-permessi u għandha tiżgura li l-installazzjoni tkun konformi ma’ dawk il-kundizzjonijiet tal-permessi.
            
         
               (9)
            
            
               Id-Deċiżjoni tal-Kummissjoni tas-16 ta’ Mejju 2011 li tistabbilixxi forum għall-iskambju tal-informazzjoni skont l-Artikolu 13 tad-Direttiva 2010/75/UE dwar l-emissjonijiet industrijali (2) stabbilixxiet forum magħmul minn rappreżentanti tal-Istati Membri, l-industrijikkonċernati u l-organizzazzjonijiet nongovernattivi li jippromwovu l-protezzjoni ambjentali.
            
         
               (10)
            
            
               Skont l-Artikolu 13(4) tad-Direttiva 2010/75/UE, il-Kummissjoni kisbet l-opinjoni (3) ta’ dak il-forum dwar il-kontenut propost tad-dokument ta’ referenza tal-BAT għall-ikkunzar tal-ġlud fit-13 ta’ Settembru 2012 u għamlitu disponibbli pubblikament.
            
         
               (11)
            
            
               Il-miżuri pprovduti f’din id-Deċiżjoni huma skont l-opinjoni tal-Kumitat stabbilit bl-Artikolu 75(1) tad-Direttiva 2010/75/UE,
            
         ADOTTAT DIN ID-DEĊIŻJONI:
   Artikolu 1
   Il-konklużjonijiet tal-BAT għall-ikkonzar tal-ġlud huma stabbiliti fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-11 ta’ Frar 2013.
      
         
            Għall-Kummissjoni
         
         Janez POTOČNIK
         
            Membru tal-Kummissjoni
         
      
   
   
      (1)  ĠU L 334, 17.12.2010, p. 17.
   
      (2)  ĠU C 146, 17.5.2011, p. 3.
   
      (3)  http://circa.europa.eu/Public/irc/env/ied/library?l=/ied_art_13_forum/opinions_article
   
      ANNESS
      
         KONKLUŻJONIJIET TAL-BAT GĦALL-IKKONZAR TAL-ĠLUD
      
      KAMP TA’ APPLIKAZZJONI
               16
            DEFINIZZJONIJIET
               16
            
                  1.1.
               
               Konklużjonijiet ġenerali tal-BAT għall-ikkonzar tal-ġlud
               17
            
                  1.1.1.
               
               Sistemi ta’ mmaniġġjar ambjentali
               17
            
                  1.1.2.
               
               Organizzazzjoni interna tajba
               17
            
                  1.2.
               
               Monitoraġġ
               18
            
                  1.3.
               
               Minimizzazzjoni tal-konsum tal-ilma
               19
            
                  1.4.
               
               Tnaqqis ta’ emissjonijiet fl-ilma mormi
               20
            
                  1.4.1.
               
               Tnaqqis ta’ emissjonijiet fl-ilma mormi mill-istadji tal-proċessi fit-taqsima umda
               20
            
                  1.4.2.
               
               Tnaqqis ta’ emissjonijiet fl-ilma mormi mill-istadji tal-proċessi fit-taqsima tal-ikkonzar
               21
            
                  1.4.3.
               
               Tnaqqis ta’ emissjonijiet fl-ilma mormi mill-istadji tal-proċessi ta’ wara l-ikkonzar
               22
            
                  1.4.4.
               
               Tnaqqis ieħor ta’ emissjonijiet fl-ilma mormi
               22
            
                  1.5.
               
               Trattament tal-emissjonijiet li jispiċċaw fl-ilma
               23
            
                  1.6.
               
               Emissjonijiet fl-arja
               25
            
                  1.6.1.
               
               Riħa
               25
            
                  1.6.2.
               
               Komposti organiċi volatili
               26
            
                  1.6.3.
               
               Materja partikulata
               27
            
                  1.7.
               
               Immaniġġjar tal-iskart
               27
            
                  1.8.
               
               Enerġija
               29
            KAMP TA’ APPLIKAZZJONI
      Dawn il-konklużjonijiet tal-BAT jirrigwardaw l-attivitajiet segwenti speċifikati fl-Anness I tad-Direttiva 2010/75/UE, jiġifieri:
      
                  —
               
               
                  
                              6.3
                           
                           
                              
                                 Ikkonzar tal-ġlud fejn il-kapaċità tat-trattament taqbeż 12-il tunnellata ta’ prodotti lesti kuljum;
                              
                           
                        
            
                  —
               
               
                  
                              6.11
                           
                           
                              
                                 Trattament ta’ ilma mormi li jitħaddem b’mod indipendenti mhux kopert bid-Direttiva tal-Kunsill 91/271/KEE
                                  (1)
                                 u mormi minn installazzjoni li twettaq attivitajiet koperti bil-punt 6.3 hawn fuq.
                           
                        
            Sakemm ma jkunx iddikjarat mod ieħor il-konklużjonijiet tal-BAT ippreżentati jistgħu jiġu applikati lill-installazzjonijiet kollha soġġetti għal dawn il-konklużjonijiet tal-BAT.
      Dokumenti ta’ referenza oħra li huma rilevanti għall-attivitajiet koperti b’dawn il-konklużjonijiet tal-BAT huma dawn li ġejjin:
      
                  Dokument ta’ referenza
               
               
                  Suġġett
               
            
                  Effiċjenza Enerġetika (ENE)
               
               
                  Effiċjenza enerġetika ġenerali
               
            
                  Aspetti ekonomiċi u Effetti Transmedjatiċi (ECM)
               
               
                  Aspetti ekonomiċi u effetti transmedjatiċi tat-tekniki
               
            
                  Prinċipji Ġenerali ta’ Monitoraġġ (MON)
               
               
                  Monitoraġġ tal-emissjonijiet u tal-konsum
               
            
                  Emissjonijiet mill-ħżin (EFS)
               
               
                  Emissjonijiet minn tankijiet, pajpijiet u sustanzi kimiċi maħżuna
               
            
                  Inċinerazzjoni tal-Iskart (WI)
               
               
                  Inċinerazzjoni tal-Iskart
               
            
                  Industriji tat-Trattament tal-Iskart (WT)
               
               
                  Trattament tal-Iskart
               
            It-tekniki elenkati u deskritti f’dawn il-konklużjonijiet tal-BAT la huma preskrittivi u lanqas eżawrjenti. Jistgħu jintużaw tekniki oħra li jiżguraw tal-anqas livell ekwivalenti ta’ protezzjoni ambjentali.
      DEFINIZZJONIJIET
      Għall-finijiet ta’ dawn il-konklużjonijiet tal-BAT, japplikaw id-definizzjonijiet li ġejjin:
      
                  
                     Taqsima umda/Taqsima tat-trattament bl-alkali
                  
               
               
                  Dik il-parti tal-konzerija fejn il-ġlud jiġu mgħaddsa fl-ilma, trattati bl-alkali, imnaddfa mil-laħam, u jitneħħilhom ix-xagħar, meta jkun meħtieġ, qabel il-proċess tal-ikkonzar.
               
            
                  
                     Prodott sekondarju
                  
               
               
                  Oġġett jew sustanza li jissodisfa r-rekwiżiti tal-Artikolu 5 tad-Direttiva 2008/98/KE tal-Parlament Ewropew u tal-Kunsill (2).
               
            
                  
                     Impjant eżistenti
                  
               
               
                  Impjant li mhuwiex impjant ġdid.
               
            
                  
                     Reċipjent eżistenti tal-ipproċessar
                  
               
               
                  Reċipjent tal-ipproċessar li mhuwiex reċipjent ġdid tal-ipproċessar.
               
            
                  
                     Impjant ġdid
                  
               
               
                  Impjant imħaddem għall-ewwel darba fl-installazzjoni wara l-pubblikazzjoni ta’ dawn il-konklużjonijiet tal-BAT jew sostituzzjoni totali ta’ impjant fuq is-sisien eżistenti tal-installazzjoni wara l-pubblikazzjoni ta’ dawn il-konklużjonijiet tal-BAT.
               
            
                  
                     Reċipjent ġdid tal-ipproċessar
                  
               
               
                  Reċipjent tal-ipproċessar imħaddem għall-ewwel darba fl-impjant wara l-pubblikazzjoni ta’ dawn il-konklużjonijiet tal-BAT jew bini totalment mill-ġdid ta’ reċipjent tal-ipproċessar wara l-pubblikazzjoni ta’ dawn il-konklużjonijiet tal-BAT.
               
            
                  
                     Konzerija
                  
               
               
                  Installazzjoni li twettaq l-attività “Ikkonzar tal-ġlud fejn il-kapaċità tat-trattament taqbeż 12-il tunnellata ta’ prodotti lesti kuljum” (L-attività 6.3 tal-Anness I tad-Direttiva 2010/75/UE).
               
            
                  
                     Taqsima tal-ikkonzar
                  
               
               
                  Il-parti tal-konzerija fejn jitwettqu l-proċessi tal-ibbanjar bl-aċidu u l-melħ (pickling) u l-ikkonzar.
               
            
                  
                     Impjant tat-trattament tal-ilma urban mormi
                  
               
               
                  Impjant soġġett għad-Direttiva 91/271/KEE
               
            1.1.   Konklużjonijiet ġenerali tal-BAT għall-ikkonzar tal-ġlud
      
      1.1.1.   Sistemi ta’ mmaniġġjar ambjentali
      
      1.   Sabiex tittejjeb il-prestazzjoni ambjentali kumplessiva tal-konzerija, l-aqwa teknika disponibbli (BAT) tinvolvi l-implimentazzjoni ta’ sistema ta’ mmaniġġjar ambjentali (EMS) li tinkorpora l-karatteristiki kollha li ġejjin u l-adeżjoni ma’ din is-sistema:
      
                  i.
               
               
                  l-impenn tal-maniġment, inkluż il-maniġment superjuri;
               
            
                  ii.
               
               
                  id-definizzjoni ta’ politika ambjentali li tinkludi t-titjib kontinwu tal-installazzjoni mill-maniġment;
               
            
                  iii.
               
               
                  l-ippjanar u l-istabbiliment tal-proċeduri, l-għanijiet u l-miri neċessarji, flimkien ma’ ppjanar u investiment finanzjarju;
               
            
                  iv.
               
               
                  l-implimentazzjoni tal-proċeduri b’attenzjoni partikolari għal:
                  
                              (a)
                           
                           
                              l-istruttura u r-responsabbiltà
                           
                        
                              (b)
                           
                           
                              it-taħriġ, l-għarfien u l-kompetenza
                           
                        
                              (c)
                           
                           
                              il-komunikazzjoni
                           
                        
                              (d)
                           
                           
                              l-involviment tal-impjegati
                           
                        
                              (e)
                           
                           
                              id-dokumentazzjoni
                           
                        
                              (f)
                           
                           
                              il-kontroll effiċjenti tal-proċessi
                           
                        
                              (g)
                           
                           
                              il-programmi ta’ manutenzjoni
                           
                        
                              (h)
                           
                           
                              l-istat ta’ preparazzjoni u r-rispons għall-emerġenzi
                           
                        
                              (i)
                           
                           
                              is-salvagwardja tal-konformità mal-leġiżlazzjoni ambjentali;
                           
                        
            
                  v.
               
               
                  l-iċċekkjar tal-prestazzjoni u t-teħid ta’ azzjoni korrettiva, b’attenzjoni partikolari għal:
                  
                              (a)
                           
                           
                              l-monitoraġġ u l-kejl (ara wkoll id-Dokument ta’ Referenza dwar il-Prinċipji Ġenerali tal-Monitoraġġ)
                           
                        
                              (b)
                           
                           
                              l-azzjoni korrettiva u preventiva
                           
                        
                              (c)
                           
                           
                              iż-żamma tar-reġistri
                           
                        
                              (d)
                           
                           
                              l-awditjar intern u estern indipendenti (fejn prattikabbli) sabiex jiġi stabbilit jekk l-EMS hijiex konformi mal-arranġamenti ppjanati u li dawn ġew implimentati u miżmuma kif suppost;
                           
                        
            
                  vi.
               
               
                  l-analiżi tal-EMS u l-adattabbiltà, l-adegwatezza u l-effikaċja kontinwa tagħha mill-maniġment superjuri;
               
            
                  vii.
               
               
                  li jiġi segwit l-iżvilupp ta’ teknoloġiji aktar nodfa;
               
            
                  viii.
               
               
                  il-kunsiderazzjoni għall-impatti ambjentali mid-dekummissjonar eventwali tal-installazzjoni fl-istadju tat-tfassil ta’ impjant ġdid, u matul il-ħajja operattiva kollha tiegħu;
               
            
                  ix.
               
               
                  l-applikazzjoni ta’ parametri referenzjarji settorjali fuq bażi regolari.
                  B’mod speċifiku għall-ikkonzar tal-ġlud, huwa importanti wkoll li jitqiesu l-karatteristiki potenzjali tal-EMS li ġejjin:
               
            
                  x.
               
               
                  biex jiġi ffaċilitat id-dekummissjonar, iż-żamma tar-reġistri tal-postijiet fis-sit fejn jitwettqu l-istadji tal-proċessi partikolari;
               
            
                  xi.
               
               
                  punti oħra elenkati taħt il-konklużjoni tal-BAT Nru 2.
               
            
         Applikabbiltà
      
      L-ambitu (eż. il-livell ta’ dettalji) u n-natura tal-EMS (eż. standardizzata jew mhux standardizzata) ġeneralment se jkunu relatati man-natura, l-iskala u l-kumplessità tal-installazzjoni, u l-firxa tal-impatti ambjentali li jista’ jkollha.
      1.1.2.   Organizzazzjoni interna tajba
      
      2.   Sabiex jiġi mminimizzat l-impatt ambjentali tal-proċess tal-produzzjoni, il-BAT tinvolvi l-prinċipji ta’ organizzazzjoni interna tajba billi tapplika t-tekniki li ġejjin flimkien:
      
                  i.
               
               
                  għażla u kontroll bir-reqqa ta’ sustanzi u materja prima (eż. il-kwalità tal-ġlud, il-kwalità tas-sustanzi kimiċi);
               
            
                  ii.
               
               
                  analiżi tal-input-output b’inventarju kimiku, inklużi l-kwantitajiet u l-proprjetajiet tossikoloġiċi;
               
            
                  iii.
               
               
                  il-minimizzazzjoni tal-użu tas-sustanzi kimiċi għal-livell minimu meħtieġ mill-ispeċifikazzjonijiet tal-kwalità tal-prodott finali;
               
            
                  iv.
               
               
                  materja prima u prodotti lesti li jiġu mmanipulati u maħżuna bl-attenzjoni dovuta sabiex jiġu evitati tixrid, aċċidenti u ħela ta’ ilma;
               
            
                  v.
               
               
                  segregazzjoni tal-flussi tal-iskart, fejn prattikabbli, sabiex ċerti flussi ta’ skart ikunu jistgħu jiġu rriċiklati;
               
            
                  vi.
               
               
                  monitoraġġ tal-parametri kritiċi tal-proċessi biex tiġi żgurata l-istabbiltà tal-proċess tal-produzzjoni;
               
            
                  vii.
               
               
                  manutenzjoni regolari tas-sistemi għat-trattament tal-effluwenti;
               
            
                  viii.
               
               
                  analiżi tal-għażliet għall-użu mill-ġdid tal-ilma tal-proċessi/tal-ħasil;
               
            
                  ix.
               
               
                  analiżi tal-alternattivi għar-rimi tal-iskart.
               
            1.2.   Monitoraġġ
      
      3.   L-aqwa teknika disponibbli tinvolvi l-monitoraġġ tal-emissjonijiet u parametri oħra rilevanti tal-proċessi, inklużi dawk indikati hawn taħt, bil-frekwenza assoċjata mogħtija u l-monitoraġġ tal-emissjonijiet skont l-istandards EN. Jekk l-istandards EN ma jkunux disponibbli, l-aqwa teknika disponibbli tinvolvi l-użu tal-istandards ISO, jew ta’ standards nazzjonali jew internazzjonali oħra li jiżguraw il-provvediment ta’ dejta ta’ kwalità xjentifika ekwivalenti.
      
                  Parametru
               
               
                  Frekwenza
               
               
                  Applikabbiltà
               
            
                  
                     a
                  
               
               
                  
                     Kejl tal-konsum tal-ilma fl-istadji ta’ żewġ proċessi: sa ma jsir l-ikkonzar u wara li dan isir, u reġistrazzjoni tal-produzzjoni fl-istess perjodu.
                  
               
               
                  Tal-anqas darba fix-xahar.
               
               
                  Applikabbli għall-impjanti li jwettqu proċessar fl-umdu.
               
            
                  
                     b
                  
               
               
                  
                     Reġistrazzjoni tal-kwantitajiet tas-sustanzi kimiċi tal-proċessi użati f’kull stadju tal-proċessi u reġistrazzjoni tal-produzzjoni fl-istess perjodu.
                  
               
               
                  Tal-anqas darba fis-sena.
               
               
                  Applikabbli b’mod ġenerali.
               
            
                  
                     c
                  
               
               
                  
                     Monitoraġġ tal-konċentrazzjoni tas-sulfid u tal-konċentrazzjoni tal-kromju totali fl-effluwent finali wara t-trattament għal rimi dirett fl-ilma riċeventi, bl-użu ta’ kampjuni komposti meħudin fuq 24 siegħa li jkunu proporzjonali għall-fluss.
                  
                  
                     Monitoraġġ tal-konċentrazzjoni tas-sulfid u tal-konċentrazzjoni tal-kromju totali wara l-preċipitazzjoni tal-kromju għal rimi dirett, bl-użu ta’ kampjuni komposti meħudin fuq 24 siegħa li jkunu proporzjonali għall-fluss.
                  
               
               
                  Darba fil-ġimgħa jew darba fix-xahar.
               
               
                  Il-monitoraġġ tal-konċentrazzjoni tal-kromju huwa applikabbli għal impjanti fis-sit jew lil hinn mis-sit li jwettqu preċipitazzjoni tal-kromju.
                  Fejn ikun ekonomikament fattibbli, il-monitoraġġ tal-konċentrazzjoni tas-sulfid huwa applikabbli għal impjanti li jwettqu xi parti mit-trattament tal-effluwent fis-sit jew lil hinn mis-sit għat-trattament tal-ilma mormi mill-konzeriji.
               
            
                  
                     d
                  
               
               
                  
                     Monitoraġġ tad-domanda kimika ta’ ossiġenu (DKO), tad-domanda bijokimika ta’ ossiġenu (DBO) u tan-nitroġenu ammonijakali wara t-trattament tal-effluwent fis-sit jew lil hinn mis-sit għal rimi dirett fl-ilma riċeventi, bl-użu ta’ kampjuni komposti meħudin fuq 24 siegħa li jkunu proporzjonali għall-fluss.
                  
                  
                     Monitoraġġ tas-solidi totali sospiżi wara trattament tal-effluwent fis-sit u lil hinn mis-sit għal rimi dirett fl-ilma riċeventi.
                  
               
               
                  Darba fil-ġimgħa jew darba fix-xahar.
                  Kejl iktar frekwenti f’każ li jkunu meħtieġa bidliet fil-proċessi.
               
               
                  Applikabbli għal impjanti li jwettqu xi parti mit-trattament tal-effluwent fis-sit jew lil hinn mis-sit għat-trattament tal-ilma mormi mill-konzeriji.
               
            
                  
                     e
                  
               
               
                  
                     Monitoraġġ tal-komposti organiċi aloġenati wara trattament tal-effluwent fis-sit u lil hinn mis-sit għal rimi dirett fl-ilma riċeventi.
                  
               
               
                  Fuq bażi regolari.
               
               
                  Applikabbli għal impjanti fejn komposti organiċi aloġenati jintużaw fil-proċess tal-produzzjoni u huma suxxettibbli li jiġu rilaxxati fl-ilma riċeventi.
               
            
                  
                     f
                  
               
               
                  
                     Kejl tal-pH jew tal-potenzjal tar-riduzzjoni/ossidazzjoni fl-iżbokk tal-likwidu ta’ tagħmir ta’ tisfija mill-impuritajiet fl-umdu.
                  
               
               
                  Kontinwament.
               
               
                  Applikabbli għal impjanti li jużaw tisfija mill-impuritajiet fl-umdu biex inaqqsu l-emissjonijiet tas-sulfid tal-idroġenu jew tal-ammonijaka fl-arja.
               
            
                  
                     g
                  
               
               
                  
                     Iż-żamma ta’ inventarju tas-solventi fuq bażi annwali, u r-reġistrazzjoni tal-produzzjoni fl-istess perjodu.
                  
               
               
                  Fuq bażi annwali.
               
               
                  Applikabbli għal impjanti li jwettqu finitura bl-użu ta’ solventi u bl-użu ta’ kisjiet b’bażi ta’ ilma jew materjali simili biex jiġi limitat l-input ta’ solventi.
               
            
                  
                     h
                  
               
               
                  
                     Monitoraġġ ta’ emissjonijiet ta’ komposti organiċi volatili fl-iżbokk tat-tagħmir tat-tnaqqis, u reġistrazzjoni tal-produzzjoni.
                  
               
               
                  Kontinwament jew perjodikament.
               
               
                  Applikabbli għal impjanti li jwettqu finituri bl-użu ta’ solventi u li jużaw metodi ta’ tnaqqis.
               
            
                  
                     i
                  
               
               
                  
                     Monitoraġġ indikattiv tal-waqgħa fil-pressjoni minn filtru bil-borża għal ieħor.
                  
               
               
                  Fuq bażi regolari.
               
               
                  Applikabbli għal impjanti li jużaw filtri bil-borża biex inaqqsu l-emissjonijiet tal-materja partikulata, fejn ikun hemm rimi dirett fl-atmosfera.
               
            
                  
                     j
                  
               
               
                  
                     Ittestjar tal-effiċjenza tal-qbid tas-sistemi tat-tisfija mill-impuritajiet.
                  
               
               
                  Kull sena.
               
               
                  Applikabbli għal impjanti li jużaw tisfija mill-impuritajiet biex inaqqsu l-emissjonijiet tal-materja partikulata, fejn ikun hemm rimi dirett fl-atmosfera.
               
            
                  
                     k
                  
               
               
                  
                     Reġistrazzjoni tal-kwantitajiet tar-residwi tal-proċess li jintbagħat għall-irkupru, l-użu mill-ġdid, ir-riċiklaġġ, u rimi.
                  
               
               
                  Fuq bażi regolari.
               
               
                  Applikabbli b’mod ġenerali.
               
            
                  
                     l
                  
               
               
                  
                     Reġistrazzjoni ta’ kull forma ta’ użu u ta’ produzzjoni tal-enerġija fl-istess perjodu.
                  
               
               
                  Fuq bażi regolari.
               
               
                  Applikabbli b’mod ġenerali.
               
            1.3.   Minimizzazzjoni tal-konsum tal-ilma
      
      4.   Sabiex jiġi mminimizzat il-konsum tal-ilma, l-aqwa teknika disponibbli tinvolvi l-użu ta’ waħda mit-tekniki li ġejjin, jew it-tnejn li huma.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     L-ottimizzazzjoni tal-użu tal-ilma fl-istadji kollha tal-proċessi fl-umdu, inkluż l-użu ta’ ħasil ta’ lottijiet minflok ħasil bl-ilma ġieri.
                  
               
               
                  L-ottimizzazzjoni tal-użu tal-ilma tinkiseb billi tiġi ddeterminata l-kwantità ideali meħtieġa għal kull stadju tal-proċessi u bl-introduzzjoni tal-kwantità t-tajba bl-użu ta’ tagħmir tal-kejl. Il-ħasil f’lottijiet jinvolvi l-ħasil tal-ġlud matul l-ipproċessar bl-introduzzjoni tal-kwantità ta’ ilma meħtieġa fir-reċipjent tal-ipproċessar u bl-użu tal-azzjoni tar-reċipjent biex tinkiseb l-aġitazzjoni meħtieġa, għall-kuntrarju ta’ ħasliet fl-ilma ġieri li jużaw id-dħul u l-ħruġ ta’ flussi ta’ kwantitajiet kbar ta’ ilma.
               
               
                  Applikabbli għall-impjanti kollha li jwettqu proċessar fl-umdu.
               
            
                  
                     b
                  
               
               
                  
                     L-użu ta’ short floats
                  
               
               
                  Short floats huma ammonti mnaqqsa tal-ilma tal-ipproċessar fi proporzjon għall-ammont ta’ ġlud li jkunu qed jiġu pproċessati meta mqabbla mal-prattiki tradizzjonali. Għal dan it-tnaqqis hemm limitu inferjuri peress li l-ilma jiffunzjona wkoll bħala lubrikant u aġent ta’ tkessiħ għall-ġlud matul l-ipproċessar. Ir-rotazzjoni tar-reċipjenti tal-ipproċessar li jkun fihom ammont limitat ta’ ilma teħtieġ sistemi iktar robusti ta’ trażmissjoni b’forza peress li l-massa li tkun qed tiddawwar tkun irregolari.
               
               
                  Din it-teknika ma tistax tiġi applikata fil-proċess tal-għoti taż-żebgħa u għall-ipproċessar tal-ġlud tal-għoġġiela.
                  L-applikabbiltà hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, short floats.
                           
                        
            L-analiżi tal-alternattivi għall-użu mill-ġdid tal-ilma tal-ipproċessar/ħasil hija parti minn Sistema ta’ Mmaniġġjar Ambjentali (ara l-BAT Nru 1) u mill-prinċipji ta’ organizzazzjoni interna tajba (ara l-BAT Nru 2).
      
         Il-livelli ta’ konsum assoċjati mal-BAT għall-ilma
      
      Ara t-Tabella 1 (għall-ġlud bovini) u t-Tabella 2 (għall-ġlud tan-nagħaġ).
      
         Tabella 1
      
      
         Il-livelli ta’ konsum assoċjati mal-BAT għall-ilma għall-ipproċessar ta’ ġlud bovini
      
      
                  Stadji tal-proċessi
               
               
                  Konsum tal-ilma għal kull tunnellata ta’ ġlud mhux ipproċessati (3)
                  
                  (m3/t)
               
            
                  Ġlud li ma ġewx ibbanjati bil-melħ
               
               
                  Ġlud li ġew ibbanjati bil-melħ
               
            
                  Mhux ipproċessati sa mxarrbin blu/bojod (ikkonzati bil-kromju)
               
               
                  10 sa 15
               
               
                  13 sa 18
               
            
                  Proċessi ta’ wara l-ikkonzar u finitura
               
               
                  6 sa 10
               
               
                  6 sa 10
               
            
                  Total ta’ ilma.
               
               
                  16 sa 25
               
               
                  19 sa 28
               
            
         
      
         Tabella 2
      
      
         Il-livelli ta’ konsum assoċjati mal-BAT għall-ilma għall-ipproċessar ta’ ġlud tan-nagħaġ
      
      
                  Stadji tal-proċessi
               
               
                  Konsum tal-ilma speċifiku (4)
                  
               
            
                  litri għal kull ġilda
               
            
                  Mhux ipproċessati sal-ibbanjar bl-aċidu u l-melħ
               
               
                  65 sa 80
               
            
                  Ibbanjar bl-aċidu u l-melħ sa mxarrbin blu
               
               
                  30 sa 55
               
            
                  Proċessi ta’ wara l-ikkonzar u finitura
               
               
                  15 sa 45
               
            
                  Total
               
               
                  110 sa 180
               
            1.4.   Tnaqqis ta’ emissjonijiet fl-ilma mormi
      
      1.4.1.   Tnaqqis ta’ emissjonijiet fl-ilma mormi mill-istadji tal-proċessi fit-taqsima umda
      
      5.   Sabiex titnaqqas it-tagħbija ta’ sustanzi niġġiesa fl-ilma mormi qabel it-trattament tal-effluwent, li tirriżulta mill-istadji tal-proċessi fit-taqsima umda, l-aqwa teknika disponibbli tinvolvi kombinazzjoni xierqa tat-tekniki mogħtija hawn taħt.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     L-użu ta’ short floats
                  
               
               
                  Short floats huma ammonti mnaqqsa ta’ ilma tal-ipproċessar. Meta jkun hemm inqas ilma preżenti, il-kwantità tas-sustanzi kimiċi tal-ipproċessar li jintremew mingħajr ma jkunu rreaġixxew, titnaqqas.
               
               
                  It-teknika ma tistax tiġi applikata għall-ipproċessar tal-ġlud tal-għoġġiela.
                  L-applikabbiltà hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, short floats.
                           
                        
            
                  
                     b
                  
               
               
                  
                     L-użu ta’ ġlud nodfa
                  
               
               
                  L-użu ta’ ġlud li jkollhom inqas demel imwaħħal mal-parti esterna, possibbilment permezz ta’ “skema ta’ ġlud nodfa” formali.
               
               
                  Applikabbli iżda soġġetta għar-restrizzjonijiet tad-disponibbiltà ta’ ġlud nodfa.
               
            
                  
                     c
                  
               
               
                  
                     Proċessar ta’ ġlud friski
                  
               
               
                  Jintużaw ġlud mhux ibbanjati bil-melħ.
                  Tkessiħ rapidu post-mortem jew b’ħinijiet qosra ta’ trasport inkella bl-użu ta’ trasport u ħżin f’temperatura kkontrollata biex jiġi evitat id-deterjorament.
               
               
                  L-applikabbiltà hija limitata mid-disponibbiltà ta’ ġlud friski.
                  Ma tistax tiġi applikata meta tkun involuta katina tal-provvista li ddum iktar minn jumejn.
               
            
                  
                     d
                  
               
               
                  
                     It-tneħħija tal-melħ li ma jkunx qabad mal-ġlud permezz ta’ mezzi mekkaniċi
                  
               
               
                  Ġlud ibbanjati bil-melħ jinfetħu għall-ipproċessar b’mod li jċaqlaqhom jew idawwarhom, sabiex il-kristalli tal-melħ li ma jkunux qabdu magħhom jaqgħu u ma jittiħdux fil-proċess tat-tgħaddis.
               
               
                  L-applikabbiltà hija limitata għall-konzeriji li jipproċessaw il-ġlud ibbanjati bil-melħ.
               
            
                  
                     e
                  
               
               
                  
                     Tneħħija tax-xagħar li tippreżerva x-xagħar
                  
               
               
                  It-tneħħija tax-xagħar titwettaq bit-taħlil tal-basla tax-xagħra iktar milli tax-xagħra kollha kemm hi. Ix-xagħar li jibqa’ jiġi ffiltrat mill-effluwent. Il-konċentrazzjoni tal-prodotti tad-degradazzjoni tax-xagħar fl-effluwent titnaqqas.
               
               
                  It-teknika mhijiex applikabbli fejn il-faċilitajiet għall-ipproċessar tax-xagħar, biex jintuża, ma jkunux disponibbli f’distanza raġonevoli tat-trasport jew meta l-użu tax-xagħar ma jkunx possibbli.
                  L-applikabbiltà hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, din it-teknika.
                           
                        
            
                  
                     f
                  
               
               
                  
                     L-użu ta’ komposti organiċi tal-kubrit jew ta’ enzimi fit-tneħħija tax-xagħar minn mal-ġlud bovini
                  
               
               
                  L-ammont ta’ sulfid inorganiku użat fit-tneħħija tax-xagħar jitnaqqas billi jiġi ssostitwit parzjalment b’komposti organiċi tal-kubrit jew bl-użu addizzjonali ta’ enzimi xierqa.
               
               
                  L-użu addizzjonali ta’ enzimi mhuwiex applikabbli għal konzeriji li jipproduċu l-ġilda b’vina viżibbli (eż. ġilda tal-anilina).
               
            
                  
                     g
                  
               
               
                  
                     Użu mnaqqas ta’ ammonju matul it-tneħħija tal-alkali
                  
               
               
                  L-użu ta’ komposti tal-ammonju fit-tneħħija tal-alkali jiġi ssostitwit parzjalment jew kompletament bl-injezzjoni ta’ gass tad-diossidu tal-karbonju u/jew l-użu ta’ aġenti oħra ta’ sostituzzjoni għat-tneħħija tal-alkali.
               
               
                  Is-sostituzzjoni totali tal-komposti tal-ammonju bid-CO2 matul it-tneħħija tal-alkali ma tistax tiġi applikata għall-ipproċessar ta’ materjali li l-ħxuna tagħhom hija iktar minn 1,5 mm.
                  L-applikabbiltà ta’ sostituzzjoni parzjali jew totali tal-komposti tal-ammonju bid-CO2 matul it-tneħħija tal-alkali hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, id-CO2 matul it-tneħħija tal-alkali.
                           
                        
            1.4.2.   Tnaqqis ta’ emissjonijiet fl-ilma mormi mill-istadji tal-proċessi fit-taqsima tal-ikkonzar
      
      6.   Sabiex titnaqqas it-tagħbija ta’ sustanzi niġġiesa fl-ilma mormi, qabel it-trattament tal-effluwent, li tirriżulta mill-istadji tal-proċessi fit-taqsima tal-ikkonzar, l-aqwa teknika disponibbli tinvolvi kombinazzjoni xierqa tat-tekniki mogħtija hawn taħt.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     L-użu ta’ short floats
                  
               
               
                  Short floats huma ammonti mnaqqsa ta’ ilma tal-ipproċessar. Meta jkun hemm inqas ilma preżenti, il-kwantità tas-sustanzi kimiċi tal-ipproċessar li jintremew mingħajr ma jkunu rreaġixxew, titnaqqas.
               
               
                  Din it-teknika ma tistax tiġi applikata għall-ipproċessar tal-ġlud tal-għoġġiela.
                  L-applikabbiltà hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, short floats.
                           
                        
            
                  
                     b
                  
               
               
                  
                     Massimizzazzjoni tal-assorbiment tal-aġenti ta’ kkonzar ibbażati fuq il-kromju
                  
               
               
                  L-ottimizzazzjoni tal-parametri tal-operat (eż. il-pH, il-float, it-temperatura, il-ħin, u l-ħeffa tat-tambur) u l-użu ta’ sustanzi kimiċi biex jiżdied il-proporzjon tal-aġent tal-ikkonzar ibbażat fuq il-kromju assorbit mill-ġlud.
               
               
                  Applikabbli b’mod ġenerali.
               
            
                  
                     c
                  
               
               
                  
                     Metodi ottimizzati ta’ kkonzar veġetali
                  
               
               
                  L-użu ta’ kkonzar f’tambur għal parti mill-proċess.
                  L-użu ta’ aġenti applikati qabel l-ikkonzar biex jgħinu l-penetrazzjoni tat-tannini veġetali.
               
               
                  Ma tistax tiġi applikata fil-produzzjoni ta’ nagħal ikkonzat b’veġetali.
               
            1.4.3.   Tnaqqis ta’ emissjonijiet fl-ilma mormi mill-istadji tal-proċessi ta’ wara l-ikkonzar
      
      7.   Sabiex titnaqqas it-tagħbija ta’ sustanzi niġġiesa fl-ilma mormi, qabel it-trattament tal-effluwent, li tirriżulta mill-istadji tal-proċessi ta’ wara l-ikkonzar, l-aqwa teknika disponibbli tinvolvi kombinazzjoni xierqa tat-tekniki mogħtija hawn taħt.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     L-użu ta’ short floats
                  
               
               
                  Short floats huma ammonti mnaqqsa ta’ ilma tal-ipproċessar. Meta jkun hemm inqas ilma preżenti, il-kwantità tas-sustanzi kimiċi tal-ipproċessar li jintremew mingħajr ma jkunu rreaġixxew, titnaqqas.
               
               
                  Din it-teknika ma tistax tiġi applikata fil-proċess tal-għoti taż-żebgħa u għall-ipproċessar tal-ġlud tal-għoġġiela.
                  L-applikabbiltà hija limitata wkoll għal:
                  
                              —
                           
                           
                              reċipjenti tal-ipproċessar ġodda
                           
                        
                              —
                           
                           
                              reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, short floats.
                           
                        
            
                  
                     b
                  
               
               
                  
                     Ottimizzazzjoni tal-ikkonzar mill-ġdid, tal-għoti taż-żebgħa u tad-dlik bix-xaħam
                  
               
               
                  L-ottimizzazzjoni tal-parametri tal-proċessi biex jiġi żgurat l-assorbiment massimu tas-sustanzi kimiċi tal-ipproċessar.
               
               
                  Applikabbli b’mod ġenerali.
               
            1.4.4.   Tnaqqis ieħor ta’ emissjonijiet fl-ilma mormi
      
      8.   Sabiex jiġu evitati l-emissjonijiet ta’ pestiċidi speċifiċi fl-ilma mormi, l-aqwa teknika disponibbli tinvolvi l-ipproċessar ta’ dawk il-ġlud biss li ma ġewx trattati b’dawk il-materjali.
      
         Deskrizzjoni
      
      It-teknika tikkonsisti fl-ispeċifikazzjoni fil-kuntratti ta’ forniment ta’ materjali li ma jkunx fihom pestiċidi li huma:
      
                  —
               
               
                  elenkati fid-Direttiva 2008/105/KE tal-Parlament Ewropew u tal-Kunsill tas-16 ta’ Diċembru 2008 dwar standards ta’ kwalità ambjentali fil-qasam tal-politika tal-ilma (5);
               
            
                  —
               
               
                  elenkati fir-Regolament (KE) Nru 850/2004 tal-Parlament Ewropew u tal-Kunsill tad-29 ta’ April 2004 dwar sustanzi niġġiesa organiċi persistenti (6);
               
            
                  —
               
               
                  ikklassifikati bħala karċinoġeniċi, mutaġeniċi jew tossiċi għar-riproduzzjoni skont ir-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet (7).
               
            Eżempji jinkludu d-DDT, il-pestiċidi ċiklodieniċi (aldrina, dieldrina, endrina, isodrina) u l-HCH inkluż il-lindan.
      
         Applikabbiltà
      
      Applikabbli b’mod ġenerali għall-konzeriji fi ħdan ir-restrizzjonijiet tal-kontroll tal-ispeċifikazzjonijiet mogħtija lill-fornituri tal-ġlud minn barra l-UE.
      9.   Sabiex jiġu minimizzati l-emissjonijiet tal-bijoċidi fl-ilma mormi, l-aqwa teknika disponibbli tinvolvi l-ipproċessar tal-ġlud bi prodotti bijoċidali biss li jkunu approvati skont id-dispożizzjonijiet mogħtija bir-Regolament (UE) Nru 528/2012 tal-Parlament Ewropew u tal-Kunsill tat-22 ta’ Mejju 2012 dwar it-tqegħid fis-suq u l-użu tal-prodotti bijoċidali (8).
      1.5.   Trattament tal-emissjonijiet li jispiċċaw fl-ilma
      
      10.   Sabiex jitnaqqsu l-emissjonijiet li jispiċċaw fl-ilmijiet riċeventi, l-aqwa teknika disponibbli tinvolvi l-applikazzjoni ta’ trattament tal-ilma mormi li jkun jinvolvi kombinazzjoni xierqa fis-sit u/jew lil hinn mis-sit tat-tekniki li ġejjin:
      
                  i.
               
               
                  trattament mekkaniku
               
            
                  ii.
               
               
                  trattament fiżikokimiku
               
            
                  iii.
               
               
                  trattament bijoloġiku
               
            
                  iv.
               
               
                  eliminazzjoni bijoloġika tan-nitroġenu.
               
            
         Deskrizzjoni
      
      L-applikazzjoni ta’ kombinazzjoni xierqa tat-tekniki deskritti hawn taħt. Il-kombinazzjoni tat-tekniki tista’ tiġi implimentata fis-sit u/jew lil hinn mis-sit, f’żewġ stadji jew fi tlieta.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     Trattament mekkaniku
                  
               
               
                  Skrinjar ta’ solidi kbar, xkumar tax-xaħmijiet, żjut u grass u t-tneħħija ta’ solidi permezz tas-sedimentazzjoni.
               
               
                  Applikabbli b’mod ġenerali għal trattament fis-sit u/jew lil hinn mis-sit.
               
            
                  
                     b
                  
               
               
                  
                     Trattament fiżikokimiku
                  
               
               
                  Ossidazzjoni u/jew preċipitazzjoni tas-sulfidi, DKO u tneħħija ta’ solidi sospiżi permezz ta’ pereżempju koagulazzjoni u flokkulazzjoni. Preċipitazzjoni tal-kromju billi l-pH jiżdied sa 8 jew iktar bl-użu ta’ alkali (eż. idrossidu tal-kalċju, ossidu tal-manjeżju, karbonat tas-sodju, idrossidu tas-sodju, aluminat tas-sodju).
               
               
                  Applikabbli b’mod ġenerali għal trattament fis-sit u/jew lil hinn mis-sit.
               
            
                  
                     c
                  
               
               
                  
                     Eliminazzjoni fiżikokimiku
                  
               
               
                  Trattament bijoloġiku aerobiku tal-ilma mormi bl-użu ta’ aerazzjoni, inkluża t-tneħħija tas-solidi sospiżi permezz ta’ pereżempju sedimentazzjoni, flottazzjoni sekondarja.
               
               
                  Applikabbli b’mod ġenerali għal trattament fis-sit u/jew lil hinn mis-sit.
               
            
                  
                     d
                  
               
               
                  
                     Eliminazzjoni bijloġika tan-nitroġenu
                  
               
               
                  In-nitrifikazzjoni ta’ komposti ammonijakali tan-nitroġenu għal nitrati, segwita mir-riduzzjoni tan-nitrati għal nitroġenu gassuż.
               
               
                  Applikabbli għall-impjanti b’rimi dirett f’ilma riċeventi.
                  L-implimentazzjoni hija diffiċli f’impjanti eżistenti fejn hemm limitazzjonijiet ta’ spazju.
               
            
         Livelli ta’ emissjonijiet assoċjati mal-BAT
      
      Ara t-Tabella 3. Il-BAT-AELs japplikaw għal:
      
                  i.
               
               
                  rimi dirett ta’ ilma mormi minn impjanti tat-trattament tal-ilma mormi li jinsabu fis-sit tal-konzeriji
               
            
                  ii.
               
               
                  rimi dirett ta’ ilma mormi minn impjanti tat-trattament tal-ilma mormi operati b’mod indipendenti koperti bit-Taqsima 6.11 fl-Anness I tad-Direttiva 2010/75/UE li jittrattaw l-iktar ilma mormi mill-konzeriji.
               
            
         Tabella 3
      
      
         BAT-AELs għal rimi dirett ta’ ilma mormi wara t-trattament
      
      
                  Parametru
               
               
                  BAT-AELs
               
            
                  mg/l
                  (valuri medji ta’ kull xahar ibbażati fuq il-medja tal-kampjuni komposti rappreżentattivi ta’ 24 siegħa meħudin fuq xahar)
               
            
                  
                     DKO
                  
               
               
                  200 – 500 (9)
                  
               
            
                  
                     DBO5
                     
                  
               
               
                  15 – 25
               
            
                  
                     Solidi sospiżi
                  
               
               
                  < 35
               
            
                  
                     Nitroġenu ammonijakali NH4-N (bħala N)
                  
               
               
                  < 10
               
            
                  
                     Kromju totali (bħala Cr)
                  
               
               
                  < 0,3 – 1
               
            
                  
                     Sulfid (bħala S)
                  
               
               
                  < 1
               
            11.   Sabiex jitnaqqas il-kontenut tal-kromju fir-rimi tal-ilma mormi, l-aqwa teknika disponibbli tinvolvi l-applikazzjoni tal-preċipitazzjoni tal-kromju fis-sit u lil hinn mis-sit.
      
         Deskrizzjoni
      
      Ara l-BAT Nru 10, it-teknika b.
      L-effiċjenza tal-preċipitazzjoni tal-kromju hija ogħla fil-każ ta’ flussi li jkun fihom il-kromju li jkunu ssegregati u kkonċentrati.
      
         Applikabbiltà
      
      Applikabbli b’mod ġenerali għat-trattament tal-effluwent fis-sit u/jew lil hinn mis-sit ta’ konzeriji li jwettqu kkonzar u/jew ikkonzar mill-ġdid bil-kromju.
      
         Livelli ta’ emissjonijiet assoċjati mal-BAT
      
      Ara t-tabella 3 għall-BAT-AELs tal-kromju għal rimi dirett f’ilma riċeventi, u t-Tabella 4 għall-BAT-AELs tal-kromju għal rimi indirett f’impjanti tat-trattament tal-ilma mormi urban.
      12.   Sabiex jitnaqqas it-total tal-emissjonijiet tal-kromju u tas-sulfid minn rimi indirett ta’ ilma mormi minn konzeriji f’impjanti tat-trattament tal-ilma urban mormi, l-aqwa teknika disponibbli tinvolvi l-applikazzjoni ta’ preċipitazzjoni tal-kromju u ossidazzjoni tas-sulfid.
      
         Deskrizzjoni
      
      Ara l-BAT Nru 10, it-teknika b.
      L-effiċjenza tat-tneħħija hija ogħla fil-każ ta’ flussi li jkun fihom il-kromju/sulfid li jkunu ssegregati u kkonċentrati.
      L-ossidazzjoni tas-sulfid tikkonsisti minn ossidazzjoni katalitika (aerazzjoni fil-preżenza ta’ mlieħ tal-manganeż).
      
         Applikabbiltà
      
      Il-preċipitazzjoni tal-kromju hija applikabbli b’mod ġenerali għat-trattament tal-effluwenti tal-ilma mormi fis-sit u/jew lil hinn mis-sit ta’ konzeriji li jwettqu kkonzar u/jew ikkonzar mill-ġdid bil-kromju.
      
         Livelli ta’ emissjonijiet assoċjati mal-BAT
      
      Ara t-Tabella 4 għall-BAT-AELs tal-kromju u s-sulfid għal rimi indirett fl-impjanti ta-trattament tal-ilma urban mormi.
      
         Tabella 4
      
      
         Il-BAT-AELs għall-emissjonijiet totali tal-kromju u s-sulfid minn rimi indirett ta’ ilma mormi minn konzeriji f’impjanti tat-trattament tal-ilma urban mormi
      
      
                  Parametru
               
               
                  BAT-AELs
               
            
                  mg/l
                  (valuri medji ta’ kull xahar ibbażati fuq il-medja tal-kampjuni komposti rappreżentattivi ta’ 24 siegħa meħudin fuq xahar)
               
            
                  Kromju totali (bħala Cr)
               
               
                  < 0,3 – 1
               
            
                  Sulfid (bħala S)
               
               
                  < 1
               
            1.6.   Emissjonijiet fl-arja
      
      1.6.1.   Riħa
      
      13.   Sabiex titnaqqas il-ġenerazzjoni ta’ rwejjaħ tal-ammonja mill-ipproċessar, l-aqwa teknika disponibbli tinvolvi sostituzzjoni parzjali jew totali tal-komposti tal-ammonju fit-tneħħija tal-alkali.
      
         Applikabbiltà
      
      Is-sostituzzjoni totali tal-komposti tal-ammonju bid-CO2 matul it-tneħħija tal-alkali ma tistax tiġi applikata għall-ipproċessar ta’ materjali li l-ħxuna tagħhom hija iktar minn 1,5 mm.
      L-applikabbiltà ta’ sostituzzjoni parzjali jew totali tal-komposti tal-ammonju bid-CO2 matul it-tneħħija tal-alkali hija limitata wkoll għal reċipjenti ġodda kif ukoll għal dawk eżistenti li jippermettu l-użu, jew jistgħu jiġu mmodifikati biex jużaw, id-CO2 matul it-tneħħija tal-alkali.
      14.   Sabiex jitnaqqsu l-emissjonijiet ta’ rwejjaħ mill-istadji tal-proċessi u mit-trattament tal-effluwent, l-aqwa teknika disponibbli tinvolvi t-tnaqqis tas-sulfid tal-ammonja u tal-idroġenu bit-tneħħija tal-impuritajiet u/jew bil-filtrazzjoni tal-arja estratta li fiha r-riħa ta’ dawn il-gassijiet tkun tinxtamm.
      15.   Sabiex tiġi evitata l-produzzjoni ta’ rwejjaħ mid-dekompożizzjoni ta’ ġlud mhux ipproċessati, l-aqwa teknika disponibbli hija li jintużaw essikazzjoni u ħżin imfassla biex jevitaw id-dekompożizzjoni, u tidwir rigoruż tal-istokk tal-ġlud.
      
         Deskrizzjoni
      
      Essikazzjoni bil-melħ jew kontroll tat-temperatura korretti, it-tnejn li huma kkombinati ma’ tidwir rigoruż tal-istokk biex jiġu eliminati l-irwejjaħ tad-dekompożizzjoni.
      16.   Sabiex jitnaqqsu l-emissjonijiet ta’ rwejjaħ mill-iskart, l-aqwa teknika disponibbli hija li jintużaw proċeduri ta’ manipulazzjoni u ħżin imfassla biex inaqqsu d-dekompożizzjoni tal-iskart.
      
         Deskrizzjoni
      
      Kontroll tal-ħżin tal-iskart u tneħħija metodika ta’ skart li jitnawwar mill-installazzjoni qabel ma jiddekomponi u jikkawża problemi ta’ riħa.
      
         Applikabbiltà
      
      Tapplika biss għall-impjanti li jipproduċu skart li jitnawwar.
      17.   Sabiex titnaqqas l-emissjoni ta’ rwejjaħ mill-effluwent tat-taqsima umda, l-aqwa teknika disponibbli hija l-użu ta’ kontroll tal-pH segwit minn trattamenti biex jitneħħa l-kontenut ta’ sulfid.
      
         Deskrizzjoni
      
      Il-pH tal-effluwenti mit-taqsima umda li jkun fihom is-sulfid tinżamm ogħla minn 9,5 sa ma s-sulfid ikun ġie ttrattat (fis-sit jew lil hinn minnu) b’waħda mit-tekniki li ġejjin:
      
                  i.
               
               
                  ossidazzjoni katalitika (bl-użu tal-imlieħ tal-manganeż bħala katalist)
               
            
                  ii.
               
               
                  ossidazzjoni bijoloġika
               
            
                  iii.
               
               
                  preċipitazzjoni, jew
               
            
                  iv.
               
               
                  bit-taħlit f’sistema ta’ reċipjent magħluq li jkun fih tagħmir li jnaddaf l-impuritajiet jew filtru tal-karbonju.
               
            
         Applikabbiltà
      
      Tapplika biss għall-impjanti li jwettqu tneħħija tax-xagħar bis-sulfid.
      1.6.2.   Komposti organiċi volatili
      
      18.   Sabiex jitnaqqsu l-emissjonijiet fl-arja ta’ komposti organiċi volatili aloġenati, l-aqwa teknika disponibbli tinvolvi s-sostituzzjoni ta’ komposti organiċi volatili aloġenati użati fil-proċess b’sustanzi li mhumiex aloġenati.
      
         Deskrizzjoni
      
      Sostituzzjoni tas-solventi aloġenati b’solventi mhux aloġenati.
      
         Applikabbiltà
      
      Ma tapplikax għat-tneħħija tal-grass fin-niexef tal-ġlud tan-nagħaġ imwettqa f’magni b’ċiklu magħluq.
      19.   Sabiex jintaqqsu l-emissjonijiet fl-arja tal-komposti organiċi volatili (VOC) mill-finitura, l-aqwa teknika disponibbli tinvolvi l-użu ta’ teknika waħda jew ta’ kombinazzjoni ta’ tekniki mogħtija hawn taħt, fejn tingħata prijorità lill-ewwel teknika.
      
                  Teknika
               
               
                  Deskrizzjoni
               
            
                  
                     a
                  
               
               
                  
                     L-użu ta’ kisjiet b’bażi ta’ ilma flimkien ma’ sistema ta’ applikazzjoni effiċjenti
                  
               
               
                  Limitazzjoni tal-emissjonijiet tal-komposti organiċi volatili bl-użu ta’ kisjiet b’bażi ta’ ilma, għal kull kisja applikat b’waħda minn dawn it-tekniki li ġejjin: kisi b’purtiera ta’ fluwidu jew kisi bir-rombli jew tekniki tal-kisi mtejba.
               
            
                  
                     b
                  
               
               
                  
                     L-użu ta’ sistema ta’ ventilazzjoni b’estrazzjoni u tneħħija
                  
               
               
                  Trattament tal-arja li tintrema ‘l barra bl-użu ta’ sistema ta’ estrazzjoni li jkun fiha waħda jew iktar minn dawn li ġejjin: tisfija mill-impuritajiet fl-umdu, adsorbiment, bijofiltrazzjoni jew inċinerazzjoni.
               
            
         Livelli tal-użu tas-solventi assoċjati mal-BAT u livelli tal-emissjonijiet assoċjati mal-BAT għall-VOC
      
      Kemm ir-rati tal-użu tas-solventi assoċjati mal-użu ta’ kisjiet b’bażi ta’ ilma flimkien ma’ sistema ta’ applikazzjoni effiċjenti kif ukoll il-firxa tal-BAT-AEL għal emissjonijiet speċifiċi ta’ VOC fejn sistema ta’ ventilazzjoni u tnaqqis tintuża bħala alternattiva għall-użu ta’ materjali ta’ kisjiet b’bażi ta’ ilma huma mogħtija fit-Tabella 5.
      
         Tabella 5
      
      
         Livelli tal-użu tas-solventi assoċjati mal-BAT u BAT-AELs għall-emissjonijiet ta’ VOC.
      
      
                  Parametru
               
               
                  Tip ta’ produzzjoni
               
               
                  Livelli assoċjati mal-BAT
               
            
                  g/m2
                  
                  (valuri annwali medji għal kull unità ta’ ġilda lesta)
               
            
                  
                     Livelli tal-użu tas-solventi
                  
               
               
                  Fejn jintużaw kisjiet b’bażi ta’ ilma flimkien ma’ sistema ta’ applikazzjoni effiċjenti
               
               
                  Ġilda għat-tapezzerija u ġilda għall-karozzi
               
               
                  10 – 25
               
            
                  Ġilda għaż-żraben, għall-ħwejjeġ u għal oġġetti tal-ġilda
               
               
                  40 – 85
               
            
                  Ġlud miksija (ħxuna tal-kisja > 0,15 mm)
               
               
                  115 – 150
               
            
                  
                     Emissjonijiet ta’ VOC
                  
               
               
                  Fejn tintuża sistema ta’ ventilazzjoni b’estrazzjoni u tneħħija bħala alternattiva għall-użu ta’ materjali ta’ finitura b’bażi ta’ ilma
               
               
                  9 – 23 (10)
                  
               
            1.6.3.   Materja partikulata
      
      20.   Sabiex jitnaqqsu l-emissjonijijiet tal-materja partikulata fl-arja mill-istadji tal-produzzjoni ta’ finitura fin-niexef, l-aqwa teknika disponibbli tinvolvi l-użu ta’ sistema ta’ ventilazzjoni b’estrazzjoni li jkun fiha filtri bil-borża jew tagħmir ta’ tisfija mill-impuritajiet fl-umdu.
      
         Livelli ta’ emissjonijiet assoċjati mal-BAT
      
      Il-BAT-AEL għall-materja partikulata huma ta’ 3 sa 6 mg għal kull m3 normali ta’ arja li tintrema ‘l barra espressi bħala medja ta’ 30 minuta.
      1.7.   Immaniġġjar tal-iskart
      
      21.   Sabiex jiġu limitati l-kwantitajiet ta’ skart mibgħuta għar-rimi, l-aqwa teknika disponibbli tinvolvi l-organizzazzjoni ta’ operazzjonijiet fis-sit sabiex jiġi massimizzat il-proporzjon ta’ residwi tal-proċessi, li jirriżulta bħala prodotti sekondarji, inklużi dawn li ġejjin:
      
                  Residwu tal-proċessi
               
               
                  Użi bħala prodott sekondarju
               
            
                  Xagħar u suf
               
               
                  
                              —
                           
                           
                              Materjal tal-mili
                           
                        
                              —
                           
                           
                              Tessuti tas-suf
                           
                        
            
                  Bċejjeċ tal-ġlud trattati bl-alkali
               
               
                  
                              —
                           
                           
                              Produzzjoni tal-kollaġen
                           
                        
            
                  Ċraret tal-ġlud mhux ikkonzati
               
               
                  
                              —
                           
                           
                              Ipproċessati f’ġilda
                           
                        
                              —
                           
                           
                              Produzzjoni ta’ kejsing għaz-zalzett
                           
                        
                              —
                           
                           
                              Produzzjoni tal-kollaġen
                           
                        
                              —
                           
                           
                              Oġġetti biex jogħmoduhom il-klieb
                           
                        
            
                  Bċejjeċ u ċraret tal-ġlud ikkonzati
               
               
                  
                              —
                           
                           
                              Lesti għall-użu f’xogħol ta’ rqajja’, oġġetti żgħar tal-ġilda, eċċ.
                           
                        
                              —
                           
                           
                              Produzzjoni tal-kollaġen
                           
                        
            22.   Sabiex jiġu limitati l-kwantitajiet ta’ skart mibgħuta għar-rimi, l-aqwa teknika disponibbli tinvolvi l-organizzazzjoni ta’ operazzjonijiet fis-sit sabiex jiġi ffaċilitat l-użu mill-ġdid tal-iskart, jew meta dan ma jseħħx, ir-riċiklaġġ tal-iskart, jew meta lanqas dan ma jseħħ, “irkupru ieħor”, inklużi dawn li ġejjin:
      
                  Skart
               
               
                  Użu mill-ġdid wara l-preparazzjoni
               
               
                  Riċiklaġġ bħala
               
               
                  Irkupru ieħor
               
            
                  Xagħar u Suf
               
               
                  
                              —
                           
                           
                              Manifattura ta’ idroliżat tal-proteini
                           
                        
               
                  
                              —
                           
                           
                              Fertilizzant
                           
                        
               
                  
                              —
                           
                           
                              Irkupru ta’ enerġija
                           
                        
            
                  Bċejjeċ tal-ġlud mhux ikkonzati
               
               
                   
               
               
                  
                              —
                           
                           
                              Kolla tal-ġlud
                           
                        
               
                  
                              —
                           
                           
                              Irkupru ta’ enerġija
                           
                        
            
                  Bċejjeċ tal-ġlud ikkonzati
               
               
                  
                              —
                           
                           
                              Xaħam ta’ dam
                           
                        
                              —
                           
                           
                              Manifattura ta’ ġelatina teknika
                           
                        
               
                  
                              —
                           
                           
                              Kolla tal-ġlud
                           
                        
               
                   
               
            
                  Biċċiet tal-laħam
               
               
                  
                              —
                           
                           
                              Manifattura ta’ idroliżat tal-proteini
                           
                        
                              —
                           
                           
                              Xaħam ta’ dam
                           
                        
               
                  
                              —
                           
                           
                              Kolla tal-ġlud
                           
                        
               
                  
                              —
                           
                           
                              Produzzjoni ta’ fjuwil ta’ sostituzzjoni
                           
                        
                              —
                           
                           
                              Irkupru ta’ enerġija
                           
                        
            
                  Ċraret tal-ġlud mhux ikkonzati
               
               
                  
                              —
                           
                           
                              Manifattura ta’ ġelatina teknika
                           
                        
                              —
                           
                           
                              Manifattura ta’ idroliżat tal-proteini
                           
                        
               
                  
                              —
                           
                           
                              Kolla tal-ġlud
                           
                        
               
                  
                              —
                           
                           
                              Irkupru ta’ enerġija
                           
                        
            
                  Fdalijiet tal-ġlud u bċejjeċ ikkonzati
               
               
                  
                              —
                           
                           
                              Produzzjoni ta’ fibreboard tal-ġilda minn bċejjeċ tal-ġlud mhux lesti
                           
                        
                              —
                           
                           
                              Manifattura ta’ idroliżat tal-proteini
                           
                        
               
                   
               
               
                  
                              —
                           
                           
                              Irkupru ta’ enerġija
                           
                        
            
                  Fdalijiet tal-ġlud ikkonzati
               
               
                  
                              —
                           
                           
                              Produzzjoni ta’ fibreboard tal-ġilda
                           
                        
                              —
                           
                           
                              Manifattura ta’ idroliżat tal-proteini
                           
                        
               
                   
               
               
                  
                              —
                           
                           
                              Irkupru ta’ enerġija
                           
                        
            
                  Ħama mit- trattament fiżikokimiku
               
               
                   
               
               
                   
               
               
                  
                              —
                           
                           
                              Irkupru ta’ enerġija
                           
                        
            23.   Sabiex jitnaqqas il-konsum kimiku u jitnaqqas l-ammont ta’ skart tal-ġilda, li jkun fih aġenti tal-ikkonzar ibbażati fuq il-kromju, mibgħut għar-rimi, l-aqwa teknika disponibbli tinvolvi l-użu ta’ tiċrit fl-alkali.
      
         Deskrizzjoni
      
      L-operazzjoni tat-tiċrit titwettaq fi stadju iktar bikri tal-ipproċessar, sabiex il-prodott sekondarju li jirriżulta ma jkunx ikkonzat.
      
         Applikabbiltà
      
      Tapplika biss għal impjanti li jużaw l-ikkonzar bil-kromju.
      Mhux applikabbli:
      
                  —
               
               
                  meta l-ġlud ikunu qed jiġu pproċessati għal prodotti ta’ sustanza sħiħa (jiġifieri mhux imċarrta);
               
            
                  —
               
               
                  meta trid tiġi prodotta ġilda iktar riġida (eż. ġilda taż-żraben);
               
            
                  —
               
               
                  meta tkun meħtieġa ħxuna iktar uniformi fil-prodott finali;
               
            
                  —
               
               
                  meta ċraret ikkonzati jiġu prodotti bħala prodott jew koprodott.
               
            24.   Sabiex jitnaqqas l-ammont ta’ kromju fil-ħama mibgħuta għar-rimi, l-aqwa teknika disponibbli tinvolvi l-użu ta’ waħda mit-tekniki mogħtija hawn taħt jew kombinazzjoni tagħhom.
      
                  Teknika
               
               
                  Deskrizzjoni
               
               
                  Applikabbiltà
               
            
                  
                     a
                  
               
               
                  
                     Irkupru tal-kromju għall-użu mill-ġdid fil-konzerija
                  
               
               
                  Taħlil mill-ġdid tal-kromju preċipitat mill-float tal-ikkonzar, bl-użu tal-aċidu sulfuriku għall-użu bħala sostitut parzjali għal imlieħ friski tal-kromju.
               
               
                  L-applikabbiltà hija ristretta mill-ħtieġa li l-proprjetajiet tal-ġilda jkunu b’tali mod li jissodisfaw l-ispeċifikazzjoni tal-klijenti, b’mod partikolari b’rabta mal-għoti taż-żebgħa (solidità tal-kuluri mnaqqsa u kuluri inqas qawwija) u mal-produzzjoni ta’ ċpar.
               
            
                  
                     b
                  
               
               
                  
                     Irkupru tal-kromju għall-użu mill-ġdid f’industrija oħra
                  
               
               
                  Użu tal-ħama tal-kromju bħala materja prima minn industrija oħra.
               
               
                  Tapplika biss meta jista’ jinstab utent industrijali għall-iskart irkuprat.
               
            25.   Sabiex jiġu minimizzati r-rekwiżiti enerġetiċi, kimiċi u ta’ manipulazzjoni tal-ħama għat-trattament sussegwenti tagħha, l-aqwa teknika disponibbli tinvolvi t-tnaqqis tal-kontenut tal-ilma tal-ħama bl-użu ta’ tneħħija tal-ilma mill-ħama.
      
         Applikabbiltà
      
      Applikabbli għall-impjanti kollha li jwettqu proċessar fl-umdu.
      1.8.   Enerġija
      
      26.   Sabiex titnaqqas l-enerġija kkonsmata fit-tnixxif, l-aqwa teknika disponibbli tinvolvi l-ottimizzazzjoni tal-preparazzjoni għat-tnixxif permezz tas-samming jew ta’ kwalunkwe metodu mekkaniku tat-tneħħija tal-ilma.
      27.   Sabiex jitnaqqas il-konsum tal-enerġija għall-proċessi fl-umdu, l-aqwa teknika disponibbli tinvolvi l-użu ta’ short floats.
      
         Deskrizzjoni
      
      It-tnaqqis tal-enerġija użata biex jissaħħan l-ilma billi jitnaqqas l-użu tal-misħun.
      
         Applikabbiltà
      
      It-teknika ma tistax tiġi applikata fil-proċess tal-għoti taż-żebgħa u għall-ipproċessar tal-ġlud tal-għoġġiela.
      L-applikabbiltà hija limitata wkoll għal:
      
                  —
               
               
                  reċipjenti tal-ipproċessar ġodda
               
            
                  —
               
               
                  reċipjenti eżistenti tal-ipproċessar li jippermettu l-użu ta’, jew jistgħu jiġu mmodifikati biex jużaw, short floats.
               
            
         Rati ta’ konsum tal-enerġija assoċjati mal-BAT
      
      Ara t-Tabella 6.
      
         Tabella 6
      
      
         Konsum tal-enerġija speċifiku assoċjat mal-BAT
      
      
                  Stadji tal-attività
               
               
                  Konsum tal-enerġija speċifiku għal kull unità ta’ materja prima (11)
                  
               
            
                  GJ/t
               
            
                  L-ipproċessar tal-ġlud bovini mill-istadju fejn ma jkunux ipproċessati għall-istadju fejn ikunu imxarrbin blu jew imxarrbin bojod
               
               
                  < 3
               
            
                  L-ipproċessar ta’ ġlud bovini minn stadju fejn ma jkunux ipproċessati għal dak fejn ikunu ġilda lesta
               
               
                  < 14
               
            
                  L-ipproċessar ta’ ġlud tan-nagħaġ minn stadju fejn ma jkunux ipproċessati għal dak fejn ikunu ġilda lesta
               
               
                  < 6
               
            
         (1)  ĠU L 135, 30.5.1991, p. 40.
      
         (2)  ĠU L 312, 22.11.2008, p. 3.
      
         (3)  Valuri medji fix-xahar. L-ipproċessar tal-ġlud tal-għoġġiela u l-ikkonzar veġetali jistgħu jeħtieġu konsum ikbar
      
         (4)  Valuri medji fix-xahar. Il-ġlud tan-nagħaġ bis-suf jistgħu jeħtieġu konsum ikbar ta’ ilma
      
         (5)  ĠU L 348, 24.12.2008, p. 84.
      
         (6)  ĠU L 158, 30.4.2004, p. 7.
      
         (7)  ĠU L 353, 31.12.2008, p. 1.
      
         (8)  ĠU L 167, 27.6.2012, p. 1.
      
         (9)  Il-livell superjuri huwa assoċjat ma’ konċentrazzjonijiet ta’ DKO fil-punt tad-dħul ≥ 8 000 mg/l.
      
         (10)  firxa tal-BAT-AEL espressa bħala karbonju totali.
      
         (11)  Il-valuri tal-konsum tal-enerġija (espressi bħala medja annwali mhux korretta għall-enerġija primarja) ikopru l-użu tal-enerġija fil-proċess tal-produzzjoni inkluż l-elettriku u t-tisħin totali għall-ispazji fuq ġewwa, iżda eskluż l-użu tal-enerġija għat-trattament tal-ilma mormi.